[{"text_idx": "#000000", "text": "Uudisteportaal Haapsalu raudtee taastamise toetuseks"}, {"text_idx": "#000001", "text": "Teemaplaneering \u201eRiisipere-Haapsalu-Rohuku\u0308la raudteetrassi koridori asukoha ma\u0308a\u0308ramine\u201c"}, {"text_idx": "#000002", "text": "Home2023juuli24Haapsalu raudtee- ja sidemuuseumi kollektsioon ta\u0308ieneb ajaloolise Edelaraudtee diiselrongi juhtvaguniga"}, {"text_idx": "#000003", "text": "Haapsalu raudtee- ja sidemuuseumi kollektsioon ta\u0308ieneb ajaloolise Edelaraudtee diiselrongi juhtvaguniga"}, {"text_idx": "#000004", "text": "Raudtee- ja sidemuuseumi kogu ta\u0308ieneb uue eksponaadiga. 26. juuli hommikul kell 10 to\u0303stetakse jaama 2. teele Tallinnast Haapsallu saabunud diiselrongi juhtvagun DR1BJ-2717. Tegemist on viimase sa\u0308ilinud seda tu\u0308u\u0308pi vaguniga Eestis."}, {"text_idx": "#000005", "text": "Diiselrongi juhtvagun, mille muuseum vanametalli hinnaga soetas, sai Go Craft AS poolt uue ja va\u0308rske va\u0308rvkatte. Kultuuriministeerium toetas selle transporti Haapsallu. Heas seisukorras juhtvagun va\u0308a\u0308rib nii Eesti kui Euroopa kontekstis unikaalse raudtee- ja to\u0308o\u0308stusajaloo eksponaadina sa\u0308ilitamist."}, {"text_idx": "#000006", "text": "26. juulit vo\u0303ib pidada ka diiselrongide liikluse su\u0308nnipa\u0308evaks Eestis, kuna 26. juulil 1935 alustas Tallinn-Haapsalu liinil liiklemist Eesti esimene diiselrong \u201eLendav la\u0308a\u0308nlane\u201c. Kitsaro\u0308o\u0308pmelisel Tallinn-Viljandi liinil alustas esimene diiselmootorvagun (Mulgi ekspress) liiklemist 1. augustil 1935.Tallinn-Haapsalu liin on seega Eestis diiselrongide liikluse ha\u0308lliks."}, {"text_idx": "#000007", "text": "Diiselrongi juhtvaguni Haapsallu jo\u0303udmisega juhime ta\u0308helepanu ka eesseisvale mootorrongide liikluse 100. juubelile Eestis (20. september 2024). Esimesteks mootorrongideks olid Tallinn-Pa\u0308a\u0308sku\u0308la elektrirongid, millele ja\u0308rgnesid peagi bensiinimootorvagunitega mootorrongid, mis novembrist 1928 alustasid liiklemist ka Tallinn-Haapsalu liinil."}, {"text_idx": "#000010", "text": "Urmas Sukles raudtee ehituse lo\u0303petamisest: me olime pettunud ja oleme siiani va\u0308ga pettunud"}]